cyanic-selkie/wikianc huggingface dataset:
Բարբի և 12 պարող արքայադստրեր
Սյուժե
Թագավորն ուներ 12 դուստր։ Նա կարծում էր, որ նրանցից ոչ մեկն էլ նման չէ իսկական արքայադստրի։ Նրանցից յուրաքանչյուրը հետաքրքրվում էր տարբեր առարկաներով. միջատների հավաքածուով, կրոկետներով և այլն։ Նրանք բոլորն առանց բացառության սիրում են պարել և ամեն շաբաթ մաշում էին մի նոր զույգ կոշիկ։ Իսկ նրանց կոշիկներ էր մատակարարում կոշկակար Դերեկը։ Հասկանալով, որ արքայադուստրը պետք է լինի լուրջ, թագավորը հրավիրում է իր զարմուհի Ռովենային, որպեսզի նա դաստիարակի իր աղջիկներին։ Բայց դքսուհին եկել էր շահադիտական նպատակներով. ստրկացնել արքայադստրերին, թունավորել թագավորին և վերցնել գահը։ Արքայադստրերը պետք է հաղթեն Ռովենային և փրկեն հայրիկին...
Արքայադստրերի մասին
Բլեյր (Blair)՝ քույրերից երկրորդն է։ Սիրում է ձիով ման գալ, դրա համար էլ նրա հագուստը մի քիչ կեղտոտ է, որը և նկատեց Ռովենան։ 20 տարեկան Բլեյր՝ թխահեր կին, ունի մուգ-կապույտ աչքեր։ Ամենաշատը կրում է կարմիր շրջազգեստ։ Շատերի կարծիքով նա ամենագեղեցիկն է բոլոր քույրերի միջից։ Նրան հնչունավորել է Ջենիֆեր Կոմինգը։
Կորտին (Courtney)՝ քույրերից երրորդն է։ Նա 19 տարեկան է։ Դրա համար էլ նա միշտ քայլում է գրքով։ Կարդելով, նա իր շուրջը ոչինչ չի նկատում։ Նա ունի մուգ մազեր, շագանակագույն աչքեր և բաց մաշկ։ Կրում է կապույտ շրջազգեստ։ Նրան հնչունավորել է Լալանիա Լինբերգը։
Դելիա (Delia)՝ քույրերից չորրորդն է։ Նրա սիրում է սպորտը, հիմնականում փետրագնդակ և կրոկետ։ Նա ունի բաց գույնի վարսեր և բաց-կանաչ աչքեր։ Կրում է կանաչ հագուստ իր աչքերի գույնին համապատասխան։ 18 տարեկան արքայադստերը հնչունավորում է Կետլին Բարրը։
Էդելին (Edeline)՝ հինգերորդ քույրը։ Շատ է նման իր քույր Դելիին բնավորությամբ և հետաքրքրությամբ։ Նրանք շատ մոտիկ են։ 18 տարեկան Էդելինը ունի շագանակագույն վարսեր և բաց- շագանակագույն, գրեթե նարնջագույն աչքեր։ Ինչպես Դելիան նա նույնպես կրում է իր աչքերի գույնի շրջազգեստ՝ նարնջագույն։
Ֆելլոն (Fallon)՝ վեցերորդ և միջին քույրը։ Նա 17 տարեկան է։ Սիրում է կենդանիների և նվագում է տավիղի վրա։ Նրան դուր է գալիս ռոմանտիկ պատմություններ։ Կրում է մուգ-վարդագույն շրջազգեստ։ Նա ունի բաց վարսեր և մուգ-շագանակագույն աչքեր։
Ժենեվիև (Genevieve)՝ յոթերորդ քույրը և մուլտֆիլմի գլխավոր հերոսը։ Միշտ ուշանում է ամեն հանդիպումից և ընթրիքի։ Բոլոր քույրերի միջից նա ունի ամենաուժեղ և գեղեցիկ ձայնը։ Նույնպես նա ամենալավն է պարում։ Սիրահարված է Դերեկային, բայց կարծում է, որ նա նրան չի հետաքրքրում։ Արտաքինով շատ է նման Բարբիին՝ շիկահեր, կապույտ աչքերով։ Կրում է վարդագույն-սպիտակ շրջազգեստ։ Նա 16 տարեկան է։ Հերոսին հնչունավորել է Կելլի Շերիդանը։
Խեդլի (Hadley)՝ ութերորդ քույրն է և Իսլայի երկվորյակ քույրը։ Իր քույրիկի հետ նա սիրում է տարբերվել։ Քայլում է ոտնափայտերի վրա։ Նա ունի մուգ-կապույտ աչքեր և բաց վարսեր։ Կրում է կապույտ շրջազգեստ։ Այս արքայադուստրը 12 տարեկան է։
Իսլա (Isla)՝ իններորդ քույրն և Խեդլիի երկվորյակ քույրն է։ Ինչպես և իր երկվորյակ քույրը նա ևս գերադասում է ամենալավը մյուսներից։ Խեդլիի հետ միասին 12 տարեկան արքայադուստրը սիրում է քայլել ոտնափայտերի վրա։ Նրա մոտ աչքերը բաց-կապույտ են և շագանակագույն վարսեր։ Կրում է մանուշակագույն շրջազգեստ։
Կետլին (Kathleen)՝ տասնմեկերորդ քույրն է և եռվորյակներից միջինը։ Շատ է սիրում իր քույրերին, և եթե նրանք կռվում են, նա հաշտեցնում է նրանց։ Նա ունի շիկակարմիր վարսեր և երկնագույն աչքեր։ 5 տարեկան Կետլինը կրում է դեղնավարդագույն շրջազգեստ։
Լեյսի (Lacey)՝ ամենափոքր (տասներկուերորդ) քույրը և եռորյակ քույրերից փոքրը։ Նա սերտորեն է շփվում Ժենեվիևայի հետ։ Ուզում է ինչ-որ բանով օգտակար լինել, սակայն ամեն ինչ ընկնում է իր ձեռքերից։ Նրան, ինչպես նաև բոլոր եռորյակներին ֆիլմում լրացել է 5 տարեկանը։ Նա կրում է բաց մանուշակագույն շրջազգեստ։ Լլեյսլիի մոտ մազերը բաց էև ունի երկնագույն աչքեր։ Մյուս քույրերից նա ավելի շատ իր հայրիկին՝ Ռենդոլֆ թագավորին է նման։ Նրան հնչունավորել է Շանտալ Ստրենդը։
Դերեկ (Derek)՝ տասնիներորդ թագավորական կոշկակարն է։ Նրան շատ է դուր գալիս Ժենեվիևան, բայց նա մտածում է, որ արքայադուստրը նրա չի սիրի իր կապույտ արյան պատճառով։ Լավ է պարում և նվագում է ֆլեյտայի վրա։ Շատ է օգնել քույրերին արկածների ժամանակ։ Ֆիլմի վերջում ամուսնանում է Ժենեվիևայի հետ։
Ֆելիկս (Felix)՝ Դերեկի թութակն է։ Ցանկանում է, որպեսզի Դերեկը և Ժենեվիևան միասին լինեն, սակայն իր ակնարկի պատճառով սիրահարվածները շփոթվեցին։
Դքսուհի Ռովենա (Duchess Rowena)՝ 47 տարեկան չար կին։ Փորձել է ուղարկել թագավորին և զբաղեցնել նրա տեղը։ Արքայադստրերին նա դարձրել է մատուցող։ Վերջում նրան կախարդեցին պարել մինչև կյանքի վերջ։
Դեսմոնդ (Desmond)՝ Ռովենայի 52 տարեկան ծառայողը։ Բրուտուսի հետ այդքան էլ հաշտ չէ։ Ռովենային օգնել է գրավել գահը, բայց վերջում նրան ևս կախարդեցին հավերժ պարել։
Տուիլա (Twyla)՝ Ժենեվիևայի կատուն։ Օգնել է քույրերին արկածնների ժամանակ։ Ռովենայի կապիկի հետ այդքան էլ հաշտ չէ, դրա համար էլ նրանք անընդհատ կռվում են։
Բրուտուս (Brutus)՝ Ռովենայի կապիկն է։ Օգնել է իրագործել նրա չար պլանները։ Տանել չի կարողանում Տուիլին և հանդիպման ժամանակ նա միշտ կծու խոսք է ասում նրա հասցեին։
Ռենդոլֆ թագավոր (King Randolph)՝ թագավոր և 12 արքայադստրերի հայրը։ Ուղարկվել է Ռովենայի կողմից, բայց նրան փրկեց իր ամենափոքր աղջիկէ Լեյսին, որը վերցրել է կենդանի ջրի աղբյուրից։ Նա 62 տարեկան է։
Թագուհի Իզաբելլա (Queen Isabella)՝ թագուհի և 12 արքայադստրերի մայրը, թագավոր Ռենդոլֆի կինը։ Մեռել է մուլտֆիլմի սկզբից, նրա մասին շատ քիչ բաներ են ասված։
Ծանոթագրություններ
Կատեգորիա:Համակարգչային անիմացիոն ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մուլտֆիլմեր Կատեգորիա:2006 մուլտֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Կանադական ֆիլմեր
Բողբոջները փոշու մեջ
«Բողբոջները փոշու մեջ» (Blossoms in the Dust), ռեժիսոր Մերվին Լերոյի 1941 թվականի ամերիկյան կենսագրական ֆիլմը։ Գլխավոր դերերում հանդես են եկել Գրիր Գարսոնը, Ուոլթեր Պիժոնը, Ֆելիքս Բրեսսարը, Մարշա Հանթը, Ֆեյ Հոլդենը և Սեմուել Հինդսը։ Այն պատմում է Էդնա Գլեդնիի իրական պատմությունը, որն օգնել է որբ երեխաներին տուն գտնել և արշավ է սկսել Տեխասի ծննդյան վկայականներից «ոչ օրինակ» բառը հանելու համար՝ չնայած «լավ» քաղաքացիների հակառակվելուն։ Սցենարը գրել է Անիտա Լուսը, իսկ պատմությունը՝ Ռալֆ Ուիլրայթը։
Ֆիլմը Մետրո-Գոլդուին-Մայերի համար եղել է 1941 թվականի ամենամեծ հիթերից մեկը, որից հետո սկսվել է Գրիր Գարսոնի վերելքը՝ որպես տասնամյակի ամենամեծ աստղերից մեկը ։ «Բողբոջները փոշու մեջ» ֆիլմն արժանացել է «Օսկարի»` լավագույն բեմադրող նկարիչ, ինտերիերի դիզայներ անվանակարգում։ Առաջադրվել է «Օսկարի»` լավագույն դերասանուհի (Գարսոն), լավագույն կինեմատոգրաֆիա և լավագույն ֆիլմ անվանակարգերում։
Համառոտ սյուժե
Ֆիլմը Էդնա Գլեդնիի մասին գեղարվեստական պատմություն է, որը Տեխասում պաշտպանել է ապօրինի երեխաների իրավունքները։
Էդնա Քեհլին (Գրիր Գարսոն) և նրա որդեգրած քույրը՝ Շառլոթը (Մարշա Հանթ) երկուսն էլ պիտի ամուսնան։ Այնուամենայնիվ, երբ Շառլոթի սկեսուրը պարզում է, որ Շառլոթն ընկեցիկ է, նա հայտարարում է, որ հարսանիքը չպետք է տեղի ունենա, և Շառլոթն ամոթից ինքնասպան է լինում։ Մինչդեռ Էդնան շփվում է Սեմ Գլեդնիի հետ, որը բանկի գանձապահ է, և ամուսնանում նրա հետ, նրանք տեղափոխվում են իր հայրենի Տեխաս նահանգ։
Սեմ Գլեդնին ալրաղաց է ունենում Տեխաս նահանգի Շերման շրջանում, և սկզբում զույգը հովվերգական կյանք է վարում, չնայած դժվար ծննդաբերությունից հետո Սեմին ասում են, որ Էդնան չպետք է այլ երեխաներ ունենա։ Մի քանի տարի անց նրանց որդին մահանում է, և Սեմի ջանքերը՝ թեթևացնելու ցավը՝ փորձելով ստիպել նրան որդեգրել ընկեցիկ, ձախողվում է։ Այնուամենայնիվ, փոքրիկ աղջկա պատմությունը դիպչում է Էդնայի սրտին, և նա հիմնում է աշխատող կանանց երեխաների ցերեկային խնամքի կենտրոն։
Սեմի բիզնեսը ձախողվում է, և նրանք պետք է աճուրդով հանեն իրենց ողջ ունեցվածքը։ Տեղի կանայք ստանձնում են ցերեկային խնամքի կենտրոնի հարցերը, իսկ Սեմն ու Էդնան տեղափոխվում են Ֆորտ-Ուերտ, որտեղ նա գործարան է վարում։ Էդնան տուն է հիմնում որբերի և ապօրինի երեխաների համար և քրտնաջան աշխատում է նրանց համապատասխան տներ գտնելու համար՝ համապատասխանեցնելով ծնողներին երեխային ըստ հետաքրքրությունների և հակումների։ Սեմը հիվանդանում է և մահանում։ Երբ մի երիտասարդ կին գալիս է փորձելու մեծ գումար նվիրաբերել, Էդնան պարզում է երիտասարդ կնոջ պատմությունը, որ նա նման իրավիճակում է, ինչպես խեղճ Շառլոթը։ Այն բանից հետո, երբ պարզում է, որ աղջկա փեսացուին չի հետաքրքրում, որ նա ապօրինի է, որոշում է քարոզարշավ անցկացնել, որպեսզի Տեխասի ծննդյան վկայականներից հանվի «ոչ օրինական» բառը։
Իր արշավը հաջողելուց հետո Էդնային սպասվում է ևս մեկ փորձություն. փոքրիկ հաշմանդամ տղան՝ Թոնին, որին նա մեծացրել է մանկուց, խնամել և առողջացրել, վերջապես նոր տուն է գտնում։ Նա դժկամությամբ է նրան բաց թողնում, բայց քանի որ նա ընդունում է երկու նոր ընկեցիկների, որոնց ոստիկանը բերել է իր դռան մոտ, նա վերջապես հասկանում է, որ դա լավագույնն է։
Թողարկում
Ֆիլմի ռեժիսորը Մերվին Լերոյն է, պրոդյուսերը՝ Իրվինգ Աշերը։ Սցենարը գրել է Անիտա Լուսը, իսկ պատմությունը՝ Ռալֆ Ուիլրայթը։ Միլդրեդ Քրամը, Դորոթի Յոստը և Հյուգո Բաթլերը սցենարի մեջ ներդրումներ են ունեցել ։
Ընդունելություն
Երբ Ռադիո սիթի մյուզիք հոլում տեղի է ունեցել ֆիլմի պրեմիերան, Բոսլի Քրոութերը «Նյու Յորք Թայմս»-ում գրել է. «Այս ֆիլմում չափազանց շատ փայլուն ազնվականության երանգ կա, շատ հաճախ նուրբ մատները միտումնավոր ձգում են ամենախոր զգացմունքները։ ... Բայց դա հուզիչ պատմություն է և մեծ հարգանքի է արժանի ... Որպես մաքուր ոգեշնչող դրամա` ռոմանտիկայի հաճելի երանգով` «Բողբոջները փոշու մեջ» ֆիլմը պետք է հասնի շատերի սրտերին» ։
«Variety» պարբերականը ֆիլմն անվանել է «արժանի արտադրություն, որի վրա մեծ աշխատանք է տարվել Մերվին Լերոյի և մյուսների կողմից, բայց դա կասկածելի է նկարահանման հարցում։ Չնայած արտադրության արժեքի, դերասանական կազմի և հետին պլանի, ինչպես նաև գունավոր լինելու արժեքին, նկարահանումը չի տպավորվել որպես մեծ»։ Պարբերականը ֆիլմն անվանել է նաև «անտեղի վատնում, որը ժամանակին կատարվել է» ։
Film Daily-ն գրել է. «Այն Մերվին Լերոյի լավագույն ռեժիսորական աշխատանքն է, որտեղ նա առավելագույնս օգտվել է Անիտա Լուսի ձևավորած հիանալի սցենարից... Գրիր Գարսոնի կատարումը հուզիչ է, իսկ Ուոլթեր Պիժոնի՝ որպես նրա ամուսնու, ոգեշնչող, ինչպես '40-'41 ֆիլմերից որևէ մեկում» ։
Ջոն Մոշերը The New Yorker-ում գրել է. «Թեման ստացել է ոգեշնչող աղբյուրի շատ պայմանական վերաբերմունք՝ մերթընդմերթ արցունքներով և իհարկե տխուր ժպիտով» ։
Շահույթ
Ըստ MGM-ի գրառումների՝ ֆիլմը ԱՄՆ-ում և Կանադայում վաստակել է 1,272,000 դոլար, իսկ այլ վայրերում` 1,386,000 դոլար, որի արդյունքում շահույթը կազմել է 552,000 դոլար ։
Արտաքին հղումներ
Կատեգորիա:1941 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր որբերի մասին Կատեգորիա:MGM ֆիլմեր Կատեգորիա:Սև-սպիտակ ֆիլմեր Կատեգորիա:Ամերիկյան մելոդրամա ֆիլմեր
Բալինտ Բալաշի
Բալինտ Բալաշի՝ Կեկյոյի և Գյարմատի բարոն (Gyarmati és kékkői báró Balassi Bálint, Valentín Balaša barón z Ďarmôt a Kameňa, ), հունգար բանաստեղծ , թարգմանիչ, Վերածննդի դարաշրջանի քնարերգու։ Մեծ մասամբ ստեղծագործել է հունգարերեն , գրել է նաև սլովակերեն ու թուրքերեն։ Վարժ տիրապետել է նաև լատիներենին, իտալերենին, գերմաներենին, լեհերենին, խորվաթերենին, ռումիներենին ։ Համարվում է ժամանակակից հունգարական քնարերգության և էրոտիկ (տարփահարույց) պոեզիայի հիմնադիրը։
Կենսագրություն
Բալաշին ծնվել է Հունգարիայի թագավորության Զոլյոմ (ներկայումս՝ Զվոլեն, Սլովակիայում) քաղաքում, ազնվականական, կալվինիստական ընտանիքում։ Մեկ տարի սովորել է գերմանական Նյուրնբերգ քաղաքի դպրոցում, այնուհետև վերադարձել ծննդավայր, որտեղ նրա կրթության գործով զբաղվել է մտավոր արտասովոր ունակությունների տեր և մոլեռանդ բողոքական մայրը՝ Աննա Սուլյոկը ։ Բալաշին աշակերտել է նաև հայտնի բարեփոխիչ Պետեր Բորնեմիսային։
Երիտասարդ հասակում Բալինտը կորցրել է ունեցվածքը, մտել զինվորական ծառայության։ Կռվել է թուրքերի ու լեհերի դեմ, հայտնվել լեհական գերության մեջ։ 1586 թվականին կաթոլիկություն է ընդունել։ Մահացել է Էստերգոմի պաշարման ժամանակ ստացած վերքերից։
Ստեղծագործություններ
Լույս ընծայած առաջին երկը եղել է լյութերական պաստոր Միխաել Բոկի «Բուժիչ բույսերի փոքրիկ պարտեզ՝ ցաված հոգիների համար» գերմաներեն գրքի թարգմանությունը։ Գրել է հոգևոր, հայրենասիրական, ռազմական, սիրային երգեր, թարգմանություններ կատարել լատիներենից ու գերմաներենից։ Քաջածանոթ լինելով զինվորականի աստանդական, վտանգներով լի կյանքին՝ գովերգել է մարտական նժույգի սլացիկ վարգելը, կռիվներում եփված ռազմիկների խիզախությունն ու սխրանքները, տափաստանների լայնարձակ հեռուները, ոսկեշող գինու դառը, բայց և դուրեկան համը... Հայրենիքի ճակատագրի համար տագնապը Բալաշիի հոգում ոչ թե ողբերգական հեծեծանքներ է առաջ բերում, այլ հանուն հայրենյաց կյանքն ուրախությամբ զոհաբերելու պատրաստակամություն։ Նրա պոեզիան անչափ մոտ է ու հոգեհարազատ ժողովրդական երգեցիկ ստեղծագործությանը։
Բալաշիի հոգևոր բանաստեղծությունները հրատարակվել են 1631 կամ 1632 թվականին, իսկ սիրային երգերը տարածվել են ձեռագիր տեսքով և առաջին անգամ լույս ընծայվել միայն 1874 թվականին, երբ պատահականորեն հայտնաբերվել են Ռադվանիի գրադարանում։ Նրա «Յուլիային» խորագիրը կրող բանաստեղծաշարը, որ հասցեագրված է բանաստեղծի անպատասխան սիրո էակին՝ Աննա Լաշոնցիին, իրավամբ համարվում է բոլոր ժամանակների հունգարական պոեզիայի շողարձակող մարգարտաշարը։ Թեև Բալաշիի սիրային բանաստեղծությունների վրա զգացվում է իտալացի մեծ պոետներ Դանթեի ու Պետրարկայի որոշ ազդեցությունը, այդուհանդերձ դրանք չափազանց ինքնատիպ են ու տպավորիչ։
Հիշատակ և մեծարանք
Բալինտ Բալաշիի պատվին գրական մրցանակ է հիմնել Պոլ Մոլնարը։ Մրցանակը կոչվում է Բալինտ Բալաշիի հիշատակի թուր։
Արտաքին հղումներ
Կատեգորիա:Հունգարացի գրողներ Կատեգորիա:Հունգարացի թարգմանիչներ Կատեգորիա:Հունգարացի բանաստեղծներ Կատեգորիա:Բանաստեղծներ այբբենական կարգով
Մուհամմադ բին Զայիդ ալ-Նահյան
Մուհամմադ բին Զայիդ բին Սուլտան ալ-Նահյան (محمد بن زايد بن شيطان آل نهيان, ), Աբու Դաբիի գահաժառանգ արքայազն և ԱՄԷ-ի զինված ուժերի գերագույն գլխավոր հրամանատարի տեղակալ ։
Երիտասարդ տարիներ և կրթություն.
Մուհամմադ բին Զայիդը, ամբողջական անունը՝ Մուհամմադ բին Զայիդ բին Սուլթան բին Զայիդ բին Խալիֆ բին Շահբութ բին Զիաբ բին Իսա բին Նահյան բին Ֆալահ բին Յաս, ծնվել է 1961 թվականի մարտի 11-ին երկրում, որն այն ժամանակ կոչվում էր Պայմանագրային Օման ։
Նա Արաբական Միացյալ Էմիրությունների առաջին նախագահի և Աբու Դաբիի կառավարչի՝ Զայիդ բին Սուլթան ալ-Նահյանի և նրա երրորդ կնոջ՝ Ֆաթիմա բինթ Մուբարաք Ալ-Քեթբիի երրորդ որդին է։ Մուհամմադի եղբայրներն են Խալիֆան (ԱՄԷ ներկայիս նախագահ), Սուլտանը, Համդանը, Հազան, Սայիդը, Իսան, Նահյանը, Սայիֆը, Թահնունը, Մանսուրը, Ֆալահը, Դիաբը, Օմարը և Խալիդը (նաև երկու հանգուցյալ եղբայրներ՝ Նասեր և Ահմեդ)  ։ Դրանից բացի Մահամմադն ունի մի քանի քույր  ։
Նա կրթություն է ստացել իր հայրենի Ալ Այն քաղաքում և Աբու Դաբիում, որից հետո սովորել է Սանդհերսթի թագավորական ռազմական ակադեմիայում ։ Ակադեմիան ավարտել է 1979 թվականին ։
Սանդհերսթում ուսման ընթացքում անցել է զրահատանկային գործի բազային կուրս, օդաչուական դասընթաց, պարաշյուտիստների դասընթաց, ինչպես նաև մարտական ինքնաթիռների և ուղղաթիռների կառավարման ուսուցում, վերապատրաստվել է «Գազել» էսկադրիլիայում ։
Քաղաքական հայացքներ
2003 թվականի նոյեմբերին նրա հայրը՝ Զայիդ բին Սուլտանը, որդուն նշանակել Է Աբու Դաբիի գահաժառանգ արքայազնի տեղակալ։ Հոր մահից հետո Մուհամմադ բին Զայիդը 2004 թվականի նոյեմբերին դարձել է Աբու Դաբիի թագաժառանգ արքայազն։ 2004 թվականի դեկտեմբերից նա նաև Աբու Դաբիի գործադիր խորհրդի նախագահն է, որը պատասխանատու է էմիրություններում Աբու Դաբիի պլանավորման և քաղաքաշինական աշխատանքների համար ։
2010 թվականի նոյեմբերին Մուհամմադ բին Զայիդը և ԱՄԷ-ի արտաքին գործերի նախարար Աբդուլա բին Զայիդ ալ-Նահյանն ԱՄԷ կատարած իրենց երկրորդ պետական այցի ժամանակ ողջունել են Մեծ Բրիտանիայի թագուհի Եղիզաբեթ II-ին և Էդինբուրգի դուքս արքայազն Ֆիլիպին  ։ Նա նաև ուղեկցել է թագուհուն և դուքսին այցի սկզբում Շեյխ Զաիդի մեծ մզկիթում կատարած էքսկուրսիայի ժամանակ։
2019 թվականին Աբու Դաբիի գահաժառանգ արքայազնը մասնակցել է Սինգապուրի և ԱՄԷ-ի միջև կոմպլեքսային գործընկերության ստորագրման արարողությանը, որի շրջանակներում երկու երկիրն էլ պայմանավորվել են բիզնեսի, ֆինանսների, ներդրումների, պաշտպանության, զարգացման և կրթության ոլորտներում ամրապնդել համագործակցությունը։ Կողմերը նաև ստորագրել են փոխըմբռնման երեք հուշագիր, որոնցում նրանք համաձայնվել են համագործակցել շրջակա միջավայրի պահպանության և ողջամիտ սպառման ոլորտում։ Նույն թվականին այցելել է Աֆղանստան և մշակույթի, կրթության, սպորտի, հանքարդյունաբերության, էներգետիկայի և գյուղատնտեսության ոլորտներում համագործակցությանը նվիրված մի քանի հուշագրեր ստորագրել։
Նա նաև ԱՄԷ-ի անունից զգալի ֆինանսական օգնություն է տրամադրել միջազգային ասպարեզում պետության դերի ամրապնդման համար։ 2018 թվականին եղել է Եթովպիայում, որտեղ հանդիպել է երկրի վարչապետ Աբի Ահմեդի հետ ԱՄԷ-ից Եթովպիայի համար օգնության առաջին տրանշի վճարումից առաջ՝ 3 մլրդ $ չափով, որը նախատեսված էր արժութային պակասուրդը հաղթահարելու համար։ Դրանից բացի ԱՄԷ-ն երաշտի շրջանում օգնություն է տրամադրել Սոմալիին       ։ Նա ԱՄԷ-ն ներկայացրել է 2012 և 2014 թվականների միջուկային անվտանգության գագաթնաժողովների ժամանակ, որոնք կազմակերպվել են Հարավային Կորեայում և Նիդեռլանդներում համապատասխանաբար։ Հնդկաստանի կառավարությունը 2017 թվականի հունվարի 26-ին հանրապետության 68-րդ օրվա տոնակատարությանը նրան հրավիրել է որպես գլխավոր հյուր ։
Հանդուրժողականության խրախուսում և ծայրահեղականության դեմ պայքար
Մուհամմադը շրջագայել է ամբողջ աշխարհում՝ առաջ տանելով ԱՄԷ-ի թեմատիկան, որը 2019 թվականին ընտրվել է «Հանդուրժողականության տարի»։ Նա նաև մասնակցել է զինված ծայրահեղականության դեմ պայքարի տարածաշրջանային և գլոբալ ծրագրերին՝ այդ խնդիրների լուծման համար գործընկերության կնքման շուրջ Հնդկաստանում պաշտոնյաների, Եգիպտոսի նախագահ Աբդուլ-Ֆաթահ Աս-Սիսիի և այլ առաջնորդների հետ զրույցներ անցկացնելով       ։
2019 թվականին հիմնադրվել է Զայիդի գոյակցության գլոբալ հիմնադրամը՝ նախաձեռնություն, որն ուղղված է այն սկզբունքների և նպատակների իրականացմանը, որոնք մանրամասն շարադրված են Ֆրանցիսկոս պապի և Ահմադ Ալ-Թայեբը բժշկի՝ Ալ-Ազհար մզկիթի մեծ իմամի կողմից ստորագրված մարդկանց եղբայրության մասին փաստաթղթում ։
Դեր Գերագույն նավթային խորհրդի աշխատանքում
Մուհամմադ բին Զայիդն Աբու Դաբիի ազգային նավթային ընկերության գերագույն նավթային խորհրդի փոխնախագահն է։ Խորհուրդն Աբու Դաբիի ածխաջրածնային ռեսուրսների համար պատասխանատու հիմնական ղեկավար մարմինն է։ Նա ղեկավարել է զարգացման և դիվերսիֆիկացման մի քանի ռազմավարությունների իրագործում, հատկապես նրանց, ովքեր առնչվել են հում նավթի, բինզինի և բուրավետ ածխաջրածինների արտադրության հետ, ղեկավարել է գազի գնագոյացման և պոլիոլեֆինների արտադրության ծավալների հարցերը  ։
Դեր տնտեսության զարգացման գործում
Մուհամմադ բին Զայիդը «Տավազուն» հոլդինգի տնտեսական խորհրդի ղեկավարն է, որը նախկինում հայտնի էր որպես ԱՄԷ-ի՝ Օֆսեթ ծրագրերի բյուրո, որը ստեղծվել էր 1992 թվականին։ Նրա աշխատանքն Աբու Դաբիի էմիրությունում տնտեսության դիվերսիֆիկացման բարձրացումն էր։ Լինելով «Տավազուն» տնտեսական խորհրդի ղեկավար՝ Աբու Դաբիի գահաժառանգ արքայազնը պաշտպանական ներդրումներ է կատարել տարբեր ոլորտների շահավետ նախագծերում, որպեսզի օգնի դիվերսիֆիկացնել ԱՄԷ-ի տնտեսությունը  ։
Նա «Մուբադալա» ներդրումային ընկերության նախագահն է, որն 2002 թվականին իր հիմնադրման պահից Աբու Դաբիի կառավարության հիմնական ներդրումային գործիքն է։ «Մուբադալա» ընկերության խնդիրն է երկարաժամկետ սոցիալական և տնտեսական օգուտներ ստանալ Էմիրությունների համար՝ տնտեսության և միջազգային ներդրումների դիվերսիֆիկացման միջոցով ։
Բացի այդ, նա նաև Աբու Դաբիի տնտեսական զարգացման խորհրդի (ADCED) ղեկավարն է, որը երկրի տնտեսության ծրագրավորման հիմնական ինստիտուտն է։ Այդ պաշտոնում նա ձեռնամուխ է եղել «Շարակա» նախաձեռնության իրագործմանը, որի նպատակն է աջակցել ԱՄԷ-ի մասնավոր սեկտորին և հեշտացնել բիզնեսի վարումն ու ներդրումները Աբու Դաբիում ։ Նրա ղեկավարությամբ ADCED-ն ԱՄԷ-ում ձեռնարկատիրության ընդլայնման բազմաթիվ ծրագրեր է իրականացնում ։
2018 թվականի հունիսին նա հաստատել է 50 միլիարդ դիրհամի չափով տնտեսության խթանման եռամյա համալիր, որը նպատակ ունի նպաստել երկարաժամկետ տնտեսական օգուտներին ինչպես ԱՄԷ-ի բնակիչների, այնպես էլ ներդրողների համար։ Նա նաև հանձնարարել է իրականացնել շինարարական նորմերի և կանոնների կոմպլեքսային վերանայում՝ խթանելու քաղաքների զարգացումը ։
Նա Աբու Դաբիի ներդրումային վարչության (ADIA) փոխնախագահն է։ ADIA-ն միջոցներ է ներդնում Աբու Դաբիի ժողովրդի անունից՝ տնտեսության դիվերսիֆիկացման և գլոբալիզացիայի նպատակով։ ADIA-ի պորտֆելը ներառում է ավելի քան երկու տասնյակ դասակարգ և ակտիվների ենթակատեգորիա։
Նա հաստատել է գյուղատնտեսական տեխնիկայի համար 1 միլիարդ դիրհամ ծավալով խթանման միջոցառումների համալիրը, ինչն օգնել է ֆինանսավորել ճշգրիտ հողագործության, գյուղատնտեսական ռոբոտների, կենսաէներգետիկայի և փակ հողում մշակաբույսերի մշակության հետ կապված նախագծերը ։
Նախաձեռնություններ կրթության և նորարարության ոլորտում
Մուհամմադ բին Զայիդը նաև ջանքեր է գործադրել ԱՄԷ-ում կրթության մակարդակի բարձրացման ուղղությամբ, որպեսզի համապատասխանի միջազգային ամենաբարձր չափանիշներին Աբու Դաբիի կրթության խորհրդի նախագահի իր զբաղեցրած պաշտոնի շնորհիվ, որն ստեղծվել է 2005 թվականին մասնավոր և պետական հաստատություններում, ինչպես նաև բարձրագույն կրթության ոլորտում Ռ-12 կրթության որակի բարձրացման ռազմավարությունների մշակման և իրականացման համար։
Բացի այդ, նա գլխավորում է ԱՄԷ-ի ռազմավարական հետազոտությունների կենտրոնը (ECSSR)։ ECSSR-ը նպաստում է տարածաշրջանի տնտեսական, սոցիալ-քաղաքական խնդիրների և անվտանգության հարցերի ակադեմիական ուսումնասիրությանը։
Նա օգնել է զարգացնել ԱՄԷ-ի տեխնոլոգիաները և խրախուսել մշակույթում նորարարությունների ներդրումը՝ հովանավոր հանդես գալով այնպիսի միջոցառումներում, ինչպիսիք են գիտության, տեխնոլոգիայի և նորարարության ազգային փառատոնը։ Նա նաև հիմնել է Մուհամմադ բին Զայիդի անվան ռոբոտատեխնիկայի միջազգային մրցույթ՝ ԱՄԷ-ն ռոբոտատեխնիկայի և ինքնավար համակարգերի հետազոտությունների տարածաշրջանային կենտրոն դարձնելու համար  ։
2008 թվականին շեյխ Մուհամմադ բին Զայիդի գիտական ծրագրի ուսանող-կրթաթոշակառուների առաջին խումբն ընտրվել է Աբու Դաբիում Նյու Յորքի համալսարանի մասնաճյուղի նախաձեռնության համաձայն, որի շրջանակներում Արաբական Միացյալ Էմիրությունների լավագույն ուսանողներին տրվում են հատուկ հնարավորություններ՝ կատարելագործվելու որպես գիտնականներ և քաղաքական առաջնորդներ։
Շրջակա միջավայրի պահպանության աշխատանքներ
Աբու Դաբիի գահաժառանգ արքայազնը զգալի ջանքեր է գործադրել բնության պաշտպանության համար՝ գլխավորելով վայրի բազեների, մեծ արոսների և արաբական օրիքսի պաշտպանության ԱՄԷ-ի ծրագիրը։ Նա նաև 1 միլիոն դոլար է նվիրաբերել էլեկտրահաղորդման գծերի հետ շփումից վայրի թռչունների սատկումը կանխելու համար։ Այդ ֆինանսական օգնությունը հատկացվել է շեյխ Մուհամադ բին Զայիդի հիմնադրամից, որի աշխատանքն ուղղված է գիշատիչ թռչունների պահպանմանը՝ ընդհանուր 20 միլիոն դոլար ծավալով ։
Բացի այդ, նա գլխավորում է Մուհամմադ բին Զայիդի՝ տեսակների պահպանմանն ուղղված հիմնադրամը, որը բարեգործական կազմակերպություն է 25 միլիոն եվրո բյուջեով, որը նպատակային դրամաշնորհներ է տրամադրում տեսակների պահպանման առանձին նախաձեռնությունների համար, խրախուսում է տեսակների պահպանման ոլորտում առաջատարների աշխատանքը և բարձրացնում է հասարակական տրամասությունում տեսակային բազմազանության խնդրի կարևորությունը։ Հիմնադրամի նպատակն է նաև աջակցել տեսակների պահպանմանն ուղղված ջանքերին ողջ աշխարհում  ։
Անտառային մողեսների տեսակներից մեկը՝ Enyalioides binzayedi-ը, անվանվել է Մուհամմադ բին Զայիդի պատվին, որպեսզի նշի իր դերը որպես այդ հիմնադրամի հիմնադիր, որը ֆինանսական աջակցություն է ցուցաբերել արշավականներին, որոնց արշավների ընթացքում հայտնաբերվել է այս տեսակը Պերուի Կորդիլիերա Ազուլ ազգային պարկում ։
Նա 15 միլիարդ դոլար Է հատկացրել իր երկրում արևային, քամու և ջրածնային էներգետիկայի տեխնոլոգիաների զարգացման համար։ «Մուբադալա» ընկերությանը պատկանող «ԳլոբալՖաունդրիզ» դուստր ձեռնարկության բազայի հիման վրա Մուհամմադ բին Զայիդն օգնել է ԱՄԷ-ում կիսահաղորդիչների արտադրության ծրագիր մշակել՝ ճանապարհ հարթելով դեպի առաջավոր տեխնոլոգիաներ, այդ թվում՝ էներգետիկ սեկտորում ։
Այլ բարեգործական ձեռնարկություններ
2011 թվականին Մուհամմադ բին Զայիդը և Գեյթսի հիմնադրամը պարտավորվել են 50-ական միլիոն ԱՄՆ դոլար հատկացնել Աֆղանստանում և Պակիստանում երեխաների համար պատվաստանյութերի ձեռքբերման և առաքման գործին։ 100 միլիոն ԱՄՆ դոլարի երկու երրորդը տրամադրվել է GAVI դաշինքին՝ 5 միլիոն աֆղան երեխաների իմունիզացիայի, 5 միլիոն պնևմոկոկային պատվաստանյութի գնման և կիրառման համար։ Նվիրատվության մնացած մասը հատկացվել է Առողջապահության համաշխարհային կազմակերպությանը, որն այն օգտագործել Է Աֆղանստանում և Պակիստանում 35 միլիոն երեխաների համար պոլիոմիելիտի դեմ պատվաստանյութի գնման և կիրառման համար։ GPEI-ն (Պոլիոմիելիտի վերացման միջազգային նախաձեռնություն) 2018 թվականի ապրիլին հայտարարել է վերջին 12 միլիոն ԱՄՆ դոլարի բաշխման մասին, որն իրականացվել է ԱՄԷ-ի՝ 120 միլիոն ԱՄՆ դոլարի պարտավորության շրջանակներում, որը 2013 թվականին Աբու Դաբիում անցկացված պատվաստանյութերի գլոբալ գագաթնաժողովի ժամանակ Մուհամմադ բին Զայիդի իր վրա վերցրած պարտավորությունն է   ։
Առողջապահության համաշխարհային նախաձեռնություններում նրա ներդրումը կազմում է նաև 30 միլիոն ԱՄՆ դոլարի նվիրատվություն, որը նվիրաբերվել է մալարիայի դեմ պայքարի գործընկերությանը՝ այդ հիվանդությունն արմատախիլ անելու նպատակով։ Այս նվիրատվության հայտարարությունից մեկ ամիս անց Աբու Դաբիում տեղի ունեցել Առողջապահության համաշխարհային ֆորում, որը նվիրված էր մալարիայի, պոլիոմիելիտի և օնհոցերկոզի դեմ պայքարին  ։
Նա 55 միլիոն դիրհեմ է նվիրաբերել նաև ՄԱԿ-ի համաշխարհային այն նախաձեռնությանը, որը նվիրված էր մարդկանց թրաֆիքինգի դեմ պայքարին ։
Նյու Յորքում անցկացվող «Zayed Charity Marathon» բարեգործական մարաթոնը իր բացումից ի վեր՝ 2005 թվականից, միլիոնավոր դոլարներ է հավաքել։ Այն կոչված է հանրության ուշադրությունը հրավիրել երիկամների հիվանդությունների խնդրին, իսկ եկամուտները ուղղվում են ԱՄՆ-ի ազգային երիկամային հիմնադրամ։ Մուհամադ բին Զայիդը կազմակերպել է այս միջոցառումը՝ ի պատիվ իր հոր, որին 2000 թվականին Քլիվլենդի կլինիկայում երիկամի փոխպատվաստում է արվել ։
Նա նպաստել է մարդկանց առողջության բարելավմանը՝ հիմանդրելով նաև «Reaching Last Mile» հիմնադրամը։ 2017 թվականին նա հիմնադրել է հիմնադրամ՝ 100 միլիոն ԱՄՆ դոլար ներգրավելու համար, որն ուղղված էր ենթակա այն հիվանդությունների կանխարգելմանը, վերացման և պայքարին, որոնք ազդում են աշխարհի ամենաաղքատ երկրների առողջական և տնտեսական հեռանկարների վրա։
Մուհամադ բին Զայիդի նվիրատվությունն այդ հիմնադրամին կազմել է շուրջ 20 միլիոն դոլար։ Այլ ներդրումները ստացվել են Բիլ և Մելինդա Գեյթսերի հիմնադրամից և բրիտանական կառավարությունից։ Միջոցների կառավարումն իրականացվելու Է «END» հիմնադրամի կողմից՝ բարեգործական ներդրումային հարթակ, որն ուղղված է հինգ ամենատարածված և մոռացված արևադարձային հիվանդությունների՝ օնհոցերկոզի, ավշային ֆիլյարիոզի, պոլիոմիելիտի, մալարիայի և դրակունկուլյոզի դեմ պայքարին։ Բացի այդ, Մուհամադ բին Զայիդը հայտարարել է Աբու Դաբիում վարակիչ հիվանդությունների դեմ պայքարի միջոցառումների մշակման հետազոտական ինստիտուտ հիմնելու մտադրության մասին       ։
Արվեստի բնագավառում հովանավորչական գործունեություն
Զբոսաշրջության զարգացման և տեղական արվեստի դիվերսիֆիկացման ասպարեզում Մուհամմադ բին Զայիդն աջակցել է արվեստի թանգարանների շինարարությունը  , այդ թվում՝ Աբու Դաբիում Լուվրի և Գուգենհայմ թանգարանը Աբու Դաբիում, ինչպես նաև մշակութային ժառանգության օբյեկտների պահպանմանը, ինչպիսիք են Կարս ալ Հոսնը    ։
2009 թվականին Աբու Դաբիի թագաժառանգ արքայազնը և Ֆրանսիայի նախկին նախագահ Նիկոլա Սարկոզին ցուցահանդես են բացել «Emirates Palace» հյուրանոցում, որտեղ ներկայացվել են արվեստի գործեր, որոնք ձեռք են բերվել Լուվրի Աբու Դաբիի մասնաճյուղի համար, ինչպես նաև ժամանակավոր ցուցանմուշներ ֆրանսիական ազգային թանգարաններից։ Ցուցահանդեսը նվիրված էր թանգարանի նոր հատվածում շինարարական աշխատանքների մեկնարկին, որը գտնվում է Սաադիյաթ կղզու մշակութային շրջանում։ Թանգարանի բացումը տեղի է ունեցել 2017 թվականի նոյեմբերին ։
Նրա աջակցությանն է արժանացել է ոչ միայն կերպարվեստի, այլև լեզվական ոլորտին։ Շեյխը Նաբատիի պոեզիայի սիրահար է, ուստի նա հաճախ աջակցում է երկրում պոեզիայի մրցույթներին՝ նրանցից իր հովանու ներքո ոմանք անցկացնելով ։
Ռազմական ծառայություններ
2005 թվականին նա նշանակվել է Միացյալ Էմիրությունների զինված ուժերի գերագույն գլխավոր հրամանատարի տեղակալ և այդ պատճառով կոչումով բարձրացվել է և դարձել գեներալ-լեյտենանտ ։
Կանանց իրավունքների ընդլայնում
Մուհամմադ բին Զաիդը կանանց իրավունքների և հնարավորությունների ընդլայնման ջատագով է և, հետևաբար, աջակցում է նրանց աճող ներկայությունը մի շարք ոլորտներում, որտեղ տղամարդիկ ավանդաբար գերակշռում են։ 2019 թվականի ապրիլին նա ողջունել է արաբ կանանց համար ռազմա-խաղաղապահական ծրագրի կին սպաների պատվիրակությանը, որոնք վերապատրաստում են անցնում Աբու Դաբիում՝ մասնակցելու ՄԱԿ-ի խաղաղության պահպանման գլոբալ գործողություններին։ Նա կարևորել է կին սպաների դերը խաղաղության և անվտանգության պահպանման գործողություններում ։
Նա նաև խրախուսում է կանանց ներկայությունը հանրային ծառայության մեջ։ 2019 թվականին նա ընդունելություն է անցկացրել Էմիրություններում առաջին դիպլոմավորված կին հրշեջների պատվին՝ ընդգծելով կանանց դերը որպես «ազգի զարգացման իրական գործընկերներ և մասնակիցներ» և հայտարարել է, որ նրանք «որոշում են երկրի ներկայի և ապագայի համար ռազմավարական պլանները» ։
Բացի այդ, նա կանոնավոր հանդիպումներ է ունենում ԱՄԷ-ի բազմաթիվ հաստատությունների ներկայացուցիչների հետ, վստահություն հայտնելու իրենց ունակության մեջ, օգնելու ազգին իրականացնել իրենց բարձր ձգտումները ։
Նա ԱՄԷ-ի սանիտար ինքնաթիռով Մալալա Յուսուֆզայի համար կազմակերպել է մասնագիտացված բժշկական օգնություն և տրանսֆեր Մեծ Բրիտանիա այն բանից հետո, երբ թալբիները 2012 թվականի հոկտեմբերին կրակել են նրա գլխին և պարանոցին։ Նա երկարատև բժշկական օգնություն է ստացել Մեծ Բրիտանիայի Բիրմինգհեմ թագուհու հիվանդանոցում ։
Մուհամադ բին Զաիդի ղեկավարությամբ ԱՄԷ-ի պաշտոնատար անձինք սերտորեն համագործակցել են Պակիստանի իշխանությունների հետ՝ Մալալայի համար մասնագիտացված խնամք և տրանսֆեր կազմակերպելու համար։ 2013 թվականի մայիսին ուխտագնացության մեկնելիս Մալալան կանգ է առել Աբու Դաբիում, որպեսզի շնորհակալություն հայտնի ԱՄԷ-ին և Մուհամադ բին Զաիդին նրանց օգնության և աջակցության համար, նշելով, որ Աբու Դաբիի գահաժառանգ արքայազնի դերն ընդգծել Է Իսլամական վարժանքների հումանիտար հատկանիշները              ։
Սպորտային հետաքրքրություններ
Աբու Դաբիի թագաժառանգ արքայազնը, լինելով բազեի որսի վաղեմի երկրպագու, բազեի որսորդության և թռչունների ուսումնասիրության դպրոց է հիմնել։ Մուհամադ բին Զաիդան հնագույն ավանդույթի հանրահռչակման և պահպանման նպատակով այն փոխանցել է ԱՄԷ-ի բնակիչների նոր սերունդներին։ Նա սովորել է դա իր հանգուցյալ հորից ։
2019 թվականի մարտին Աբու Դաբիում տեղի է ունեցել Համաշխարհային հատուկ Օլիմպիադա։ Օլիմպիադայի ընթացքում Մուհամմադ բին Զաիդն ընդգծել է միասնականության, ինչպես նաև մասնակիցների իրավունքների և հնարավորությունների ընդլայնման կարևորությունը ինչպես միջոցառման ժամանակ, այնպես էլ հայրենիք վերադառնալուց հետո ։
Ամուսնություն և ընտանիք
Մուհամմադ բին Զաիդը ամուսնացած է Սալամե բինտ Համդան բին Մուհամեդ Ալ Նահայանի հետ ։ Նրանց հարսանիքը տեղի է ունեցել 1981 թվականին։
Նրանք ունեն չորս որդի և հինգ դուստր ։
Պարգևներ և պատվավոր կոչումներ
Մուհամմադ բին Զաիդը պարգևատրվել է բազմաթիվ ռազմական, հումանիտար, բնապահպանական և դիվանագիտական պարգևներով։
Ծանոթագրություններ
Կատեգորիա:Գահաժառանգներ Կատեգորիա:Քաղաքացիական վաստակի համար շքանշանի Մեծ խաչի ասպետներ Կատեգորիա:Սերբական Հանրապետության շքանշանի ասպետներ Կատեգորիա:Հուսեյն բին Ալիի 1-ին աստիճանի շքանշանի ասպետներ Կատեգորիա:Քուվեյթի շքանշանի ասպետներ Կատեգորիա:Օմանի ռազմական շքանշանի ասպետներ
Գլենդորա (Կալիֆոռնիա)
Գլենդորա (Glendora), քաղաք Կալիֆոռնիա նահանգի Լոս Անջելես շրջան ում, գտնվում է Լոս Անջելես ից 37 կմ արևելք։ 2000 թվականի մարդահամարի արդյունքում բնակչության թիվը կազմել է 49 415 մարդ ։ 2006 թվականի արդյունքներով՝ այդ թիվը հասել է 51 608-ի ։ Քաղաքը գտնվում է Սան Գաբրիել հովտում և սահմանակից է Արևմուտքում Ազուսա և արևելքում Սան Դիմաս քաղաքներին։ Գլենդորան ունի իր ոստիկանական ուժերը, իսկ քաղաքի հանցավորության մակարդակը շատ ցածր է։
Պատմություն
Իգնացիո Պալոմարեսը ստացել էր 22,340 ակր (90,4 կմ²) Սան Խոսե Ռանչոյի մրցանակ 1837 թվականին նահանգապետ Խուան Բատիստա Ալվարադոյից։ Ռանչո Սան Խոսեն ներառում էր Պոմոնա, Կլարեմոնտ, Լա Վերն, Սան Դիմաս և Գլենդորա քաղաքների ներկայիս տարածքները։
Սան Գաբրիելի լեռների ստորոտում գտնվող ժամանակակից Գլենդորը հիմնադրվել է 1887 թվականի ապրիլի 1-ին Ջորջ Ուիթկոմբի կողմից (1834-1914), որը Կալիֆոռնիա է ժամանել Իլինոյսից 1880-ականների սկզբին։ Ուիթքոմբը նաև Չիկագոյում և Իլինոյսի Ռոշել Whitcomb Locomotive Works ընկերության հիմնադիրն էր։ Նա նաև հորինել է ապագա քաղաքի անունը՝ իր կնոջ՝ Լեադորա Բեննետ Ուիթքոմբի (Leadora Bennett Whitcomb) անունը միավորելով «Գլեն» (Glen) բառի հետ, որը հայերեն թարգմանաբար նշանակում է «նեղ լեռնային հովիտ»։ Հենց այդ հովտում էր գտնվում Ուիթքոմբի տունը Սան Գաբրիելի ստորոտին։ 1911 թվականի նոյեմբերի 13-ին Գլենդորը ստացել է քաղաքի կարգավիճակ ։
Աշխարհագրական դիրք
Քաղաքի ընդհանուր մակերեսը 49.91 կմ² է (49.58 կմ² ցամաք, 0.33 կմ² ջուր)։ Բնակավայրի կենտրոնի բարձրությունը ծովի մակարդակից 236 մետր է։
Գլենդորան արևմուտքում սահմանակից է Ազուսային, իսկ արևելքում՝ Սան Դիմասին։
Բնակչություն
Ըստ ԱՄՆ-ի 2000 թվականի մարդահամարի տվյալների՝ Գլենդորայի բնակչությունը 49 415 մարդ է, բնակչության խտությունը՝ 996,7 մարդ / կմ²։ Ռասայական կազմում ընդգրկված են՝ 80,3% սպիտակ, 6,2% ասիացի, 1,5% աֆրոամերիկացի, 0,6% բնիկ ամերիկացի, 0,1% Խաղաղօվկիանոսյան կղզիաբնակ, 7,2% այլ ցեղերից ։
Տարիքային կառուցվածքը հետևյալն էր. 27.6%՝ մինչև 18 տարեկան, 7.6%՝ 18-24 տարեկան, 29.1%՝ 25-44 տարեկան, 23.2%՝ 45-64 տարեկան, 12.5%՝ 65 տարեկան և ավելի բարձր։ Միջին տարիքը 37 տարին է։ Յուրաքանչյուր 100 կնոջը բաժին է ընկնում 93,2 տղամարդ։ 18 և բարձր տարիքի յուրաքանչյուր 100 կնոջ համար կար 89,6 տղամարդ ։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:Լոս Անջելես շրջանի (Կալիֆոռնիա) քաղաքներ Կատեգորիա:Լոս Անջելես շրջանի (Կալիֆոռնիա) բնակավայրեր Կատեգորիա:1911 թվականին հիմնադրված բնակավայրեր
Սարիկայա (Ելիզավետպոլի գավառ)
Սարիկայա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 39 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Վաղատինի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վաղատին գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 64 հուշարձան (6 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Տալասա (արբանյակ)
Տալասա (Θάλασσα), նույնպես հայտնի է որպես Նեպտուն IV, Նեպտուն մոլորակից հեռավորությամբ երկրորդ ներքին բնական արբանյակն է։ Արբանյակը անվանվել է Հունական ծովային աստվածուհի Թալասայի անունով, ով հանդիսանում էր Եթերի և Հեմերայի դուստրը։ "Thalassa" հունարեն բառը նշանակում է "ծով":
Տալասան հայտնաբերվել է 1989 թվականի սեպտեմբերի սկզբին Վոյաջեր-2 ԱՄԿ-ից ստացված լուսանկարների վրա։ Այն ստացավ S/1989 N 5 ժամանակավոր նշանակում ։ Հայտնաբերման մասին հայտարարվեց (IAUC 4867) 1989 թվականի սեպտեմբերի 29-ին, ըստ հայտարարության տեքստի, եղել են "25 դիտարկումներ 11 օրվա ընթացքում", հետևաբար հայտնաբերման մոտավոր օրը կարող է լինել սեպտեմբերի 18-ից առաջ։ Արբանյակի անվանումը տրվել է 1991 թվականի սեպտեմբերի 16-ին ։
Արբանյակը ունի անկանոն ձև, նրա վրա չեն հայտնաբերվել երկրաբանական ակտիվության հետքեր։ Հավանական է, որ Տալասան, ինչպես և Նեպտունի այլ ներքին արբանյակները, առաջացել է Նեպտունի կողմից Տրիտոնի որսալու ընթացքում առաջացած բեկորների իրար միանալուց։ Տրիտոնի ուղեծիրը որսալու սկզբնական ժամանակահատվածում չափազանց էքսցենտրիկ էր, և այն հավանաբար առաջացրել է քաոտիկ փոփոխություններ Նեպտունի նախկինում ունեցած ներքին արբանյակների մեջ, ստիպելով նրանց բախվել իրար և տրոհվել մասնիկների, առաջացնելով բեկորների սկավառակ ։ Միայն Տրիտոնի ուղեծրի շրջանաձև դառնալուց հետո այս մասնիկների սկավառակից առաջացել են այժմյան ներքին արբանյակները ։
Տալասայի ուղեծիրը մոտ է Դեսպինայի ուղեծրին, սակայն նրանից դուրս է ընկած և գտնվում է Լևերյեի օղակից ներս։ Քանի որ այս արբանյակի ուղեծիրը ընկնում է Նեպտունի սինքրոն ուղեծրի շառավղից ներքև, այն դանդաղ, պարորաձև մոտենում է մոլորակին մակընթացային ուժերի ազդեցության տակ պտույտի արագության նվազման պատճառով և ի վերջո այն կմտնի Նեպտունի մթնոլորտ, կամ հասնելով Ռոշի սահմանին կքանդվի և կառաջացնի ևս մի օղակ։
Արտաքին հղումներ
Կատեգորիա:Նեպտունի արբանյակներ
Թոմ Բրեդի
Թոմաս Էդվարդ Փաթրիք «Թոմ» Բրեդի կրտսեր (Thomas Edward Patrick "Tom" Brady, Jr., ), ամերիկյան ֆուտբոլի խաղացող, «Տամպա Բեյ Բաքանիրս» թիմի փասատու, հանդես է եկել Ֆուտբոլի ազգային լիգայում (NFL):
2017 թվականին նրա ակումբը հերթական անգամ չեմպիոն դարձավ Հյուստոնում կայացած խաղում։ Թոմ Բրեդին չորրորդ անգամ ճանաչվել է որպես ամենաարժեքավոր խաղացող և 2019 թվականին ստացավ թվով վեցերորդ NFL չեմպիոնի թանկարժեք քարով մատանի(մինչև նա ոչ ոք դրան չի հասել) ։
2019 թվականին Բրեդին ստորագրեց պայմանագիր Տամպա Բեյ Բաքանիրս թիմի հետ ։
Թոմը պատկերված է եղել սերիալներում «Հարավային այգի» (17 եթերաշրջան, 5 սերիա և 23 եթերաշրջան, 8 սերիա), «Սիմփսոնները» և «Գրիֆինների ընտանիքը» սերիալներում, ինչպես նաև հայտնվել է «Անտուրաժ» հեռուստասերիալի կամեոյում (6-րդ եթերաշրջանի 5 սերիա), և «Թեդ 2» ֆիլմում, ինչպես նաև հիշատակվել է «Հաուս» հեռուստասերիալում (6 եթերաշրջան, 3 սերիա), «Տղամարդկանց ընկերությունում» գեղարվեստական ​​դրամայում և «Դրաֆտի օր» սպորտային դրամայում։
Վաղ տարիներ
Թոմ Բրեդին ծնվել է Սան-Մաթեոյում (Կալիֆորնիա նահանգ) Գալին Պատրիսիի և Թոմասա Բրեդի մեծի ըտանիքում ։ Բացի իրենից ընտանիքում կար երեք մեծ քույր ։ Իռլանդական արմատները Թոմը ժառանգել է հորից, իսկ մոր նախնիները Լեհաստանից, Նորվեգիայից և Շվեդիայից են   ։ 1980-ական թվականներին նա «Քենդլսթիք պարկ»-ում կանոնավոր հաճախում էր Սան Ֆրանցիսկո Ֆորթինայներսի խաղերին և եղել է քվոթերբերգ Ջո Մոնտանայի մեծ երկրպագուն, և ավելի ուշ պնդում էր, որ Մոնտանան իր կուռքերից և ոգեշնչումներից մեկն է ։ Չորս տարեկանում նա հանդիսանում էր 1981 թվականի NFC չեմպիոնական խաղի հանդիսատեսներից մեկը, որի ընթացքում «Ֆորթի Նայներսը» հաղթեց «Դալաս Քոուբոյսին», իսկ Մոնթանան կատարեց NFL պատմության լավագույն հարվածներից մեկը ։ Երեխա ժամանակ Բրեդին հաճախել է Սան Մաթեոյի համալսարանի ֆուտբոլային ճամբար, որտեղ նրան հարվածել սովորեցրել է տեղական մարզիչ Թոնի Գրացիանին ։ Ֆուտբոլից բացի, Թոմը հետաքրքրված էր նաև բասկետբոլով և «Լոս Անջելես Լեյքերսի» և «Բոստոն Սելտիքսի» կողմնակից էր ։
1998 և 1999 թվականների ամառային արձակուրդների ընթացքում նա պրակտիկա անցավ «Merrill Lynch»-ում ։
Անձնական կյանքը
2004 թվականից մինչև 2006 թվականի վերջը Բրեդին հանդիպում էր դերասանուհի Բրիջիտ Մոյնահանի հետ ։ 2007 թվականի փետրվարի 18-ին նա People ամսագրին հաստատել է, որ նա երեք ամսվա հղի է ։ Թոմն ու Բրիջիտը բաժանվեցին այն ժամանակ, երբ Մոյնահանը հղիացավ ։ 2007 թվականի օգոստոսի 22ին Բրէդին որդի ունեցավ ՝ Ջոն Էդվարդ Թոմաս Մոյնահանը, իսկ ինքը ՝ Բրէդը, ներկա էր ծննդաբերությանը ։
2009 թվականի փետրվարի 26-ից նա ամուսնացած է Ժիզել Բունդխենի հետ, ում հետ հանդիպում էր իրենց հարսանիքից երկու տարի առաջ։ Ամուսիններն ունեն երկու երեխա, որդին՝ Բենջամին Ռեյն Բրեդին (ծնվ. 08.12.2009) և դուստրը՝ Վիվիան Լեյք Բրեդին (ծնվ. 05.12.2012):
Թոմ Բրէդը հանդիսանում է «Madden NFL 18» խաղի կազմի դեմքը ։
Կանոնավոր առաջնություն
† Վիճակագրությունը բերված է 2019 թվականի ավարտին։ ‡ Կարիերայի համար եզրահանգումներն արված են մինչև 2019 թվականի սեզոնը ներառյալ։
Արտաքին հղումներ
Կատեգորիա:Ամերիկյան ֆուտբոլ
Սամանտա Ստոսուրի կարիերայի վիճակագրություն
Սամանտա Ստոսուրի կարիերայի վիճակագրությունը ներկայացնում է ավստրալուհի պրոֆեսիոնալ թենիսիտուհի Սամանտա Ստոսուրի մասնակցությունները Մեծ Սաղավարտի, WTA և ITF մրցաշարերի եզրափակիչներին, WTA Ամփոփիչ մրցաշարին։ Մինչ այժմ Ստոսուրը հաղթանակ է տարել WTA մենախաղի ութ մրցաշարերում, ներառյալ Մեծ Սաղավարտի մեկ մրցաշար՝ 2011 թվականի ԱՄՆ բաց առաջնություն։ Նա նաև եղել է 2010 թվականի Ֆրանսիայի բաց առաջնության եզրափակիչի և 2010 և 2011 թվականների WTA Ամփոփիչ մրցաշարերի կիսաեզրափակիչի մասնակից։ Ստոսուրը հաջողությունների է հասել նաև կանանց և խառը զուգախաղի մրցաշարերում։ Զուգախաղի մրցաշարերի արդյունքներով նա հասել է թիվ 1 ռակետի վարկանիշին, հաղթանակ տանելով WTA կանանց զուգախաղի 24 մրցաշարերում, այդ թվում Մեծ Սաղավարտի երկու մրցաշարերում՝ 2005 թվականի ԱՄՆ բաց առաջնություն և 2006 թվականի Ֆրանսիայի բաց առաջնություն։ Նա հաղթանակի է հասել նաև 2005 և 2006 թվականների WTA Ամփոփիչ մրցաշարերում։ Խառը զուգախաղի մրցաշարերում Ստոսուրը հաջողության է հասել Մեծ Սաղավարտի երեք մրցաշարերում՝ 2005 թվականի Ավստրալիայի բաց առաջնությունում և 2008 և 2014 թվականների Ուիմբլդոնի մրցաշարերում։
Արտաքին հղումներ
Կատեգորիա:Վիճակագրական տվյալներ Կատեգորիա:Թենիս
Սարի-Սու
Սարի-Սու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 424 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Զիգը և Շարկոն
«Զիգը և Շարկոն» (Zig et Sharko), Xilam ընկերության Ֆրանսիական անիմացիոն բուֆոնադ մուլտսերիալ։
Երրորդ սեզոնը հայտարարվել է 2018 թվականի դեկտեմբերին, իսկ ավելի ուշ՝ 2020 թվականի հունվարի 13-ին, պրեմիերան կայացել է Boomerang Africa HD-ով։
Սյուժե
Հրաշալի ջրահարս Մարիանան ապրում է ծովի հատակում, ծովի հատակում ապրող բնակիչները նրան շատ են սիրում։ Իսկ ծովային գեղեցկուհու ամենահավատարիմ ընկերը վաղուց դարձել էր հսկա շնաձուկ Շարկոն։ Միայն չար բորենի Զիգն էր ջրահարսին նայում չար նպատակով, այն է՝ ուտել նրան։ Բորենին աշխատում էր մոտ լինել գեղեցկուհուն, մտածում էր նոր թակարդներ գեղեցկուհու համար։ Իր վատ մտադրություների համար չարագործը օգտագործում էր փոքրիկ, բարի Բերնիին, որն ապրում էր Մարինային շատ մոտ…
Սերիալի գործողությունները տեղի է ունենում միայն յուրաքանչյուր սեզոն։ Օրինակ․
Արտաքին հղումներ
Կատեգորիա:Ֆրանսիական մուլտսերիալներ Կատեգորիա:Ֆրանսիական մուլտֆիլմեր Կատեգորիա:Բնօրինակում անաղբյուր հոդվածներ
Վլադիմիր Յանոչկո
Վլադիմիր Յանոչկո, սլովակ ֆուտբոլիստ, «Զեմպլին» ակումբի խաղացող։
Վաղատուրի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Վաղատուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 13 հուշարձան (7 միավոր)։
Վլադիմիր Յանոչկո
Կարիերա
Յանոչկոն իր պրոֆեսիոնալ կարիերան սկսել է «Կոշիցե» ակումբի երիտասարդական կազմում։ 1994 թ. Յանոչկոն տեղափոխվեց ակումբի առաջին կազմ ու սկսեց հանդես գալ այնտեղ։ Նա խաղաց ակումբում մինչև 2000 թ. սկիզբը։ 2000 թ. հունվարին նա տեղափոխվեց Հունաստան, որպեսզի հանդես գա «Կսանտի» ակումբի կազմում։
Վաղատուրի պատմության և մշակույթի անշարժ հուշարձանների ցանկ (Սյունիքի մարզ)
Ծանոթագրություններ
Կատեգորիա:Սյունիքի մարզի հուշարձանների ցանկեր
Վլադիմիր Յանոչկո
Կարիերա
Մրցաշրջանի ավարտից հետո Յանոչկոն տեղափոխվեց Ավստրիա, որտեղ պիտի հանդես գար «Աուստրիա (Վիեննա)» ակումբի կազմում։ Ավստրիայում Յանոչկոն անցկացրեց շատ հաջող մրցաշրջան, իսկ 2002 թ. արժանացավ նաև Ավստրիայի տարվա լավագույն ֆուտբոլիստի կոչմանը։ Սակայն այս ամենից հետո նրա խաղամակարդակը աստիճանաբար սկսեց անկում ապրել, ինչի հետևանքով նա հաճախ խնդիրներ էր ունենում թիմի մարզիչների հետ։ Նրա վատ մրցելույթների պատճառ էին հանդիսանում նաև նրա հաճախակի ստացած վնասվածքները։ 2006 թ. մայիսի 9-ին կայացավ հանդիպում Մատտերսբուրգի հետ երկրի գավաթի խաղարկության շրջանակներում, որտեղ Յանոչկոյի թիմը հաղթեց 3։ 0 հաշվով։ Այդ հաղթանակից հետո նա հայտարարեց ակումբը լքելու մասին։
2006 թ. հունիսի 13-ին Յանոչկոն ստորագրեց պայմանագիր «Ռեդ Բուլլ (Զալցբուրգ)» ակումբի հետ։ Նոր ակումբի կազմում նա չկարողացավ ամրապնդել իր դիրքերը ակումբի մեկնարկային կազմում ու հաճախ էր հետևում իր խաղընկերներին պահեստայինների նստարանից։ 2007 թ. իր ակումբը կարողացավ նվաճել երկրի չեմպիոնությունը։ 2009 թ. այդ հաջողությունը ևս մեկ անգամ կրկնվում է։ 2008/09 մրցաշրջանի ընթացքում նա իր ակումբի կազմում անցկացրեց ընդամենը 16 հանդիպում և դարձավ 5 գոլի հեղինակ։ Այդ մրցաշրջանից հետո Յանոչկոն տեղափոխվեց «Ադմիրա Վակեր Մյոդլինգ» ակումբ, որտեղ անցկացրեց անհաջող մրցաշրջան ու թիմի նախագահ Տրենկվալդերը որոշեց հեռացնել նրան իր թիմից։
2011 թ. հունվարին Յանոչկոն ստորագրեց պայմանագիր «Լեոպոլդսդորֆ» սիրողական ակումբի հետ։ 2013 թ. նա արդեն խաղում էր Զեմպլինի կազմում։
Սլովակիայի ֆուտբոլի ազգային հավաքականի կազմում Յանոչկոն անցկացրել է 56 հանդիպում, դարձել 3 գոլի հեղինակ։
Հղումներ
• |Վլադիմիր Յանոչկոն www.transfermarkt.de կայքում
Կատեգորիա:Սլովակ ֆուտբոլիստներ Կատեգորիա:1976 ծնունդներ Կատեգորիա:Դեկտեմբերի 2 ծնունդներ Կատեգորիա:Ֆուտբոլի կիսապաշտպաններ
Էսինի լը Գրան
Էսինի լը Գրան (Essigny-le-Grand), համայնք Ֆրանսիայում՝ Պիկարդիա մարզի Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Էլիզաբեթ Ֆիլլիպս
Էլիզաբեթ «Լիզզի» Ջ․ Ֆիլլիպս, օրիորդ ժամանակ՝ Մեգի (Elizabeth «Lizzie» J. Phillips née Magie), ամերիկացի խաղ մշակող։ Ստեղծել է «Հողատեր» խաղը (The Landlord’s Game), որը «Մոնոպոլիայի» նախատիպն է։
Էսինի լը Գրան
Համայնքի INSEE կոդը՝ 02287
Էլիզաբեթ Ֆիլլիպս
Կյանք
Էլիզաբեթ Ջ․ Մագին ծնվել է 1866 թվականին Իլինոյս նահանգի Մակոմբ քաղաքում, թերթի հրատարակիչ և աբիոլիստ Ջեյմս Կ․ Մագիի ընտանիքում, ով ուղեկցում էր Աբրահամ Լինքոլնին, երբ նա 1850-ականների վերջին Սթիվեն Դուգլասի հետ ճանապարհորդում էր Իլինոյսի շրջակայքում։ Հայրը Լիզին ծանոթացրեց տնտեսագետ Հենրի Ջորջի գործերին, մասնավորապես «Առաջընթաց և աղքատություն» գիրքին, որից հետո Մագին դարձավ հարկային այն համակարգի ջավագովը, որն այն ժամանակ կոչվում էր միահարկային(ջորջիզմ)։ 1880-ականների սկզբին նա աշխատել է որպես ստենոգրաֆ։ Նա նաև գրող, կատակերգու, դերասանուհի, ֆեմինիստ և ինժեներ էր։ 1800-ականների վերջին Մեգին արտոնագիր ստացավ իր գյուտի համար, որն ավելի հեշտացրեց գրամեքենաների մշակման գործընթացը՝ թույլ տալով, որ թուղթը ավելի հեշտ անցնի։ Երբ նրա գյուտը արվեց, արտոնագրեր ունեցող կանանց թիվը մեկ տոկոսից պակաս էր։ Այն փաստը, որ նա ընդամենը 26 տարեկան էր, նրան ավելի մեծ վարկանիշ տվեց հասակակիցների շրջանում։ Նա նաև 1900-ականների սկզբին կարճ ժամանակ աշխատել է որպես լրագրող։ Մագիի ամենահիշարժան փախուստներից մեկն այն էր, երբ նա փորձեց աճուրդի հանել իրեն որպես «երիտասարդ կին ամերիկացի ստրուկ»՝ լրացուցիչ գումար վաստակելու համար։ Մագիի հրապարակած գովազդը դարձավ քաղաքի խոսակցության գլխավոր թեման։ Այն արագորեն տարածվեց ամբողջ երկրում լուրերի և բամբասանքների միջոցով։ Մագին հանեց սեքսուալ, անկեղծ ֆեմինիստի անուն ։ 1910 թվականին՝ 44 տարեկան հասակում, նա ամուսնացավ Ալբերտ Ուոլաս Ֆիլիպսի հետ։